钦定古今图书集成/历象汇编/岁功典/第069卷 > 《广西志书》 > 临江仙〈小春〉 明陈子龙
## 钦定古今图书集成/历象汇编/岁功典/第069卷 > 《广西志书》 > 临江仙〈小春〉 明陈子龙

西风料峭黄花暮，斜阳一角红楼。罗衣添得又还休。
银蝉寒约指，宝鸭暖藏钩。　忽忆软金杯自捧，重携
残烛淹留。于今玉漏更悠悠。不知千里梦，无奈五更
愁。

唐宋之问诗：“恒碣青云断，衡漳白露秋。”

张说诗：“旅宿青山夜，荒庭白露秋。”

刘禹锡诗：“从来海上仙桃树，肯逐人间风露秋。”
杜牧诗：“歌吹千秋节，楼台八月凉。”〈又〉雨过一蝉噪，飘
萧松桂秋。

《许浑诗》：“烟开翠扇清风晓，水泛红衣白露秋。”〈又〉潭冷
薜萝晚，山香松桂秋。

李郢诗：“嵩台月照啼猿曙，石室烟含古桂秋。”

徐夤诗：“数锺龟鹤千年算，律正乾坤八月秋。”

《钱珝诗》：“行背青山郭，吟当白露秋。”

严巨川诗：“南吕初开律，金风巳戒凉。”

宋朱熹诗：“凄凉梧叶变，芬馥桂花秋。